Na temelju članka 20. a), članka 22. Zakona o radu F BiH („Službene novine F BiH“, broj 26/16, 89/18 i 44/22), članka 21. i 22. Zakona o radu Hercegbosanske županije („Narodne novine Hercegbosanske županije“ broj 10/22), članka 4. Uredbe o postupku prijema u radni odnos u javnom sektoru u Hercegbosanskoj županiji („Narodne novine Hercegbosanske županije“ broj: 4/23), članka 26. Statuta Doma zdravlja Tomislavgrad („Narodne novine Hercegbosanske županije“ broj 6/16 i 9/23), članka 7. Pravilnika o radu, plaćama, unutarnjem ustroju i sistematizaciji radnih mjesta Doma zdravlja Tomislavgrad i Odluke ravnateljice broj 1499/11-1/24, od 11.11.2024., Dom zdravlja Tomislavgrad **o b j a v lj** **u j e**

**J A V N I N A T J E Č A J**

**za zasnivanje radnog odnosa na neodređeno vrijeme**

**I** Dom zdravlja Tomislavgrad raspisuje javni natječaj za prijem u radni odnos na neodređeno vrijeme uz probni rad u trajanju od 3 (tri) mjeseca za radna mjesta:

* **Doktor/ice medicine** – 3 izvršitelja (m/ž)
* **Doktor/ice dentalne medicine –** 1 izvršitelj (m/ž)

**II NAZIV I SJEDIŠTE POSLODAVCA**

Dom zdravlja Tomislavgrad, Dr. Mije Ferića 12, 80240 Tomislavgrad

**III NAZIV RADNOG MJESTA I OPIS POSLOVA RADNOG MJESTA**

Opis poslova: naziv i opis poslova za navedena radna mjesta u primarnoj zdravstvenoj zaštiti navedeni su u Pravilniku o radu, plaćama unutarnjem ustroju i sistematizaciji radnih mjesta u Domu zdravlja Tomislavgrad.

**IV OPĆI UVJETI**

Kandidati moraju ispunjavati opće uvjete za zasnivanje radnog odnosa i to:

* da su stariji od 18. godina,
* da su državljani Bosne i Hercegovine
* da imaju opću zdravstvenu sposobnost

**VPOSEBNI UVJETI**

Pored općih uvjeta propisanih zakonom, kandidati trebaju ispunjavati posebne uvjete:

1. DOKTOR/ICA MEDICINE

-završen medicinski fakultet VSS ili integrirani preddiplomski i diplomski sveučilišni studij s 366 ECTS bodova, ili integrirani studij prvog i drugog ciklusa u trajanju od dvanaest semestara,

- položen stručni ispit.

1. DOKTOR/ICE DENTALNE MEDICINE

* završen stomatološki fakultet VSS ili integrirani preddiplomski i diplomski sveučilišni studij s 300 ECTS bodova, ili integrirani studij prvog i drugog ciklusa u trajanju od dvanaest semestara,
* položen stručni ispit,
* radno iskustvo u trajanju od najmanje 1 (jedne) godine u zanimanju doktora/ice dentalne medicine.

Dokumenti koji se dostavljaju moraju biti original ili ovjerene preslike.

**VI POTREBNA DOKUMENTACIJA**

Uz prijavu na natječaj kandidati trebaju dostaviti:

* Obrazac prijave na javni natječaj (preuzeti sa stranice [www.dz-tomislavgrad.com](http://www.dz-tomislavgrad.com))
* životopis,
* izvadak iz matične knjige rođenih - ne stariji od 3 mjeseca,
* uvjerenje o državljanstvu - ne starije od 3 mjeseca,
* uvjerenje o prebivalištu,
* original ili ovjerenu presliku diplome o završenom medicinskom fakultetu (za zanimanje doktora/ice medicine) ili diplome o završenom stomatološkom fakultetu (za zanimanje doktora/ice dentalne medicine), ovisno o prijavi kandidata,
* uvjerenje o položenom stručnom ispitu,
* potvrdu o radnom iskustvu u trajanju od najmanje 1 godine za zanimanje doktora/ice dentalne medicine,
* dokaz o statusu ratnog vojnog invalida ili člana njegove obitelji, člana obitelji poginulih, umrlih, nestalih i razvojačenih branitelja te osoba zaslužnih u Domovinskom ratu.

***N a p o m e n a:***

Ukoliko je diploma ili svjedodžba o završenom obrazovanju stečena izvan teritorije Bosne i Hercegovine, nakon 30.9.1992., kandidati trebaju dostaviti dokaz o priznavanju strane obrazovne isprave od nadležnog tijela (rješenje o nostrifikaciji).

Izabrani kandidati s kojima će Dom zdravlja Tomislavgrad potpisati ugovore o radu, imaju obvezu dostaviti liječničko uvjerenje kao dokaz zdravstvenog stanja i psihofizičkih sposobnosti koji odgovaraju uvjetima javnog natječaja, kao i uvjerenje da se protiv istih ne vodi kazneni postupak.

**VII INTERVJU**

Izbor kandidata temeljit će se na kriteriju Procjene radnih i stručnih sposobnosti putem:

pismenog ispita, praktičnog rada i intervjua.

Kandidati čije prijave budu pravovremene i potpune bit će pozvani na pismeni ispit, obavljanje praktičnog rada i intervju.

* ***Pismeni ispit*** će se sastojati od 5 pitanja. Svako pitanje će se bodovati s jednim (1) bodom.
* ***Praktični rad*** –povjerenstvo će ocjeniti ocjenama od 1 do 5.
* ***Intervju-*** povjerenstvo će se ocjeniti ocjenama od 1 do 5.

Nakon dostavljene rang liste kandidata, koju će izraditi povjerenstvo, izbor između kandidata prijavljenih na natječaj, obavit će ravnateljica u roku od 30 (trideset) dana od isteka roka za podnošenje prijave.

Kod jednakog broja bodova nakon provjere radnih i stručnih sposobnosti, prednost imaju osobe ratni vojni invalidi i članovi njihovih obitelji, članovi obitelji poginulih, umrlih, nestalih i razvojačenih branitelja te osoba zaslužnih u Domovinskom ratu (nositelja ratnih odlikovanja), koji imaju prebivalište na području Hercegbosanske županije i koji su sudjelovali u obrani Hercegbosanske županije (sukladno članku 27. Zakona o dopunskim pravima branitelja "Narodne Novine Hercegbosanske županije" broj: 11/06).

**VIII DOSTAVLJANJE PRIJAVA**

Obrazac prijave na javni natječaj možete preuzeti na stranici [www.dz-tomislavgrad.com](http://www.dz-tomislavgrad.com).

Prijave s dokazima o ispunjavanju uvjeta dostaviti u zatvorenoj kuverti osobno u Upravu Doma zdravlja Tomislavgrad ili putem pošte preporučeno na adresu:

DOM ZDRAVLJA TOMISLAVGRAD, Dr. Mije Ferića 12, 80240 Tomislavgrad

s naznakom « PRIJAVA NA NATJEČAJ– NE OTVARATI » , s naznakom za koje radno mjesto se kandidat prijavljuje.

Natječaj ostaje otvoren 8 (osam) dana od dana oglašavanja u dnevnim novinama „Dnevni list“, na oglasnoj ploči Doma zdravlja Tomislavgrad, web stranici [www.dz-tomislavgrad.com](http://www.dz-tomislavgrad.com) i oglasnoj ploči Zavoda za upošljavanje Hercegbosanske županije.

Nepotpune i zakašnjele prijave neće se razmatrati.

Dom zdravlja Tomislavgrad zadržava pravo poništavanja ovog natječaja bez posebnog obrazloženja.

**Broj: 1500/11-1/24. R A V N A T E LJ I C A**

**Datum: 11.11.2024. godine Ivanka Živković, dr.med.**

Dostaviti:

* Oglasna ploča Doma zdravlja Tomislavgrad, [www.dz-tomislavgrad.com](http://www.dz-tomislavgrad.com),

Dnevni list“,

* Zavod za upošljavanje Hercegbosanske županije, Područni ured Tomislavgrad,
* Služba za opće, pravne i kadrovske poslove,
* pismohrana.